משפחתון

משפחתון הוא מסגרת אלטרנטיבית לילדים המדמה משפחה גרעינית. ישנם שני סוגי משפחתונים: משפחתונים הכוללים לינה, המדמים את המסגרת המשפחתית כמעט על כל מרכיביה, משפחתונים אלה משמשים בדרך כלל לילדים ממשפחות מצוקה או משפחות בהן הילדים נמצאים בסיכון, ומשפחתונים המהווים מעין מעון יום מצומצם בגודלו, בו נהנים הילדים מטיפול אישי יותראוגדן נהלים להפעלת משפחתון, משרד התעשייה המסחר והתעסוקה.

משפחתונים המצויים בפיקוח של משרד העבודה, הרווחה והשירותים החברתיים הם מסגרות חינוכיות המיועדים לקבוצה מצומצמת של עד חמישה פעוטות וילדים עד גיל שלוש שנים. הם מופעלים על ידי המחלקות לשירותים חברתיים של הרשויות המקומיות, וכן על ידי זכיינים עם "סמל משפחתון" ובהתאם לפיקוח. את המשפחתונים הללו מפעילות מטפלות מוסמכות, הידועות בשם מנהלות משפחתון. שכרן ושעות עבודתן מפוקחים על ידי האגף למעונות יום ומשפחתונים של משרד העבודהתנאי העסקת מטפלות במשפחתונים, פורסם על ידי הכנסת. נכון לאוגוסט 2021 בישראל כ-25% מהפעוטות עד גיל 3 מתחנכים במסגרות מוכרות, של כ-2100 מעונות יום מוכרים ו-3600 משפחתונים, כשיתר התינוקות והפעוטות מתחנכים במסגרות יום פרטיות או בסידור פרטי (מטפלת פרטית או בני משפחה).

משפחתונים ללא לינה מופעלים גם באופן פרטי.

ישנם כמה הבדלים בולטים בין משפחתונים לבין מעונות יום או אף גני ילדים: מגוון הגילאים במשפחתונים רחב בהרבה. במשפחתונים עם לינת לילה ניתן למצוא ילדים מגיל שנה-שנתיים ועד גיל ההתבגרות, אלמנט המדמה מצב של אחים. על הטיפול בילדים ממונה זוג, בדרך כלל נשוי, שיש ואף יכלול צאצאים ביולוגיים שיהיו חלק מהמשפחתון - אולם זה נדיר. משפחתון כולל מטבח עצמאי המספק שלוש ארוחות ביום.

משפחתונים הכוללים לינה מופעלים בדרך כלל על ידי גופים ציבוריים כגון המפעל להכשרת ילדי ישראל, נעמת וויצו.

במקרים רבים המשפחתון נמצא במסגרת כפר נוער הנותן שירותים רבים נוספים - מתקני ספורט ושעשועים, מטבח מרכזי המספק את המוצרים הבסיסיים למשפחתונים, עזרה בלימודים ועוד.

חובות בחוק בישראל

"חוק הפיקוח על מעונות יום לפעוטות, תשע"ט-2018" מחייב גם את המשפחתונים באישור משרד הרווחה והביטחון החברתי להפעלת המשפחתון. סעיף 11 לחוק מחייב להציב את האישור במקום בולט לעיני ההורים במשפחתון, שינויים יש להציג תוך 30 יום. לפי סעיף 73 "חוק הפיקוח על מעונות יום לפעוטות, תשע"ט-2018" גם במשפחתונים, כמו מעון יום, חל איסור על העסקת עברייני מין. באפשרות משרד הרווחה והביטחון החברתי לבטל אפשרות העסקת עובד שהורשע או שהוגשו נגדו הליכים פליליים; כל עוד מצב המאשר כי "התנהגותו של המועסק או נותן השירותים משום השפעה מזיקה על פעוטות". בודקים יתמנו באישור שר הרווחה והביטחון החברתי וכל עוד הוכח אי ניגוד עניינים.

"תקנות הפיקוח על מעונות יום לפעוטות (תנאים לפעילות של מעון יום לפעוטות), תשפ"א-2021" מחייבים מטפלים במעבר קורס עזרה ראשונה של מעל 22 שעות, קורס התנהלות בטוחה בסביבת המשפחתון של מעל 14 שעות, קורס הכשרה פדגוגית עיונית ומעשית בהיקף של מעל 220 שעות ומעבר בהצלחה של בחינה מקצועית. כשאחת לשנתיים יש לעבור מחדש הכשרות ריענון בהיקף של 8 שעות. סעיף 13 מציין כי על "מפעיל מעון יום לפעוטות יפעל למניעת כל התנהגות שיש בה כדי להזיק לפעוטות השוהים בו על ידי מי ששוהה במעון היום לפעוטות." מפעיל המשפחתון מחויב בקביעת סדר יום "המכוון לקידום התפתחותו הגופנית, השכלית והרגשית של הפעוט ולטיפול גופני שיבטיח זמנים סבירים לפעולות בצוותא וביחידות, ובכלל זה יחליט על זמני שינה וזמני אכילה; על סדר היום לתרום לאיזון הפנימי של הפעוט ושל המחנך-מטפל ולהיות מותאם לגיל הפעוטות ולשלבי התפתחותם בכל קבוצת גיל." כש"סדר היום יהיה גמיש באופן שיהיה ניתן להתאימו לאילוצים."

סעיף 15 ל"תקנות הפיקוח על מעונות יום לפעוטות (תנאים לפעילות של מעון יום לפעוטות), תשפ"א-2021" מחייב את מפעיל המשפחתון בדיווח להורים בתחילת השנה על: רישיון פעיל, זהות צוות המעון, במידה ויש על אנשים המתגורים במתקן המשפחתון, על קיום עובד שדווח עליו ועניין המשך העסקתו בבירור מול משרד הרווחה והביטחון החברתי, ימי חופשות, נוהל ימי הסתגלות למעון, סדר יום שבועי, תפריט האוכל השבועי, התוכנית ההתפתחותית החינוכית, נוהל יציאת הפעוטות מהמעון, דרכי התקשרות מול המעון, מספר הקבוצות במעון, טווח הגילים בכל קבוצה, מספר הפעוטות בכל קבוצה, וכן זהות המחנכים-מטפלים האחראים לכל קבוצה, יחס מטפלות-פעוטות לפי קבוצות ושכבת גיל, פרטי נציגות ההורים במידה והוקמה, שטח פעילות הפעוטות בכל קבוצה ופרטי ההתקשרות עם אחראי לטיפול בפניות הציבור באגף, לרבות מספר הטלפון והדואר האלקטרוני.

על כל משפחתון לנהל "תיק מעון" עם פרטי הצוות ותעודות ההכשרות שעברו, תיעודי תאונות חריגות, סדר היום בכל קבוצה במעון, חוזה ביטוח, תיעוד על קיום הדרכה חינוכית למטפלות, תיעוד על שהייה של אלו שאינם פעוטות במתחם המשפחתון, שמות ופרטי כלל הפעוטות הרשומים (תעודות זהות, פרטי קשר, פרטי הורים, שם המטפלת, טווח גילאים בקבוצה, מספר פעוטות בקבוצה). את התיקים יש לשמור לתקופה של 7 שנים מסיום פעילות אותו פעוט במשפחתון.

הפעלת משפחתון עם פחות מ-5 פעוטות לא מחייב פיקוח או התקנת מצלמות.

הפעלת מעון יום לפעוטות בדירת מגורים
לפי סעיף 151 ל"חוק התכנון והבניה, תשכ"ה-1965" קיימת אפשרות להפעלת מעון יום לפעוטות בדירת מגורים, כשקיים פטור לאישור חורג במקרה של טיפול בין 37-7 פעוטות וכל עוד קיים אישור הפעלת מעון תקף. במקרה של הפעלת מעון עם פחות מ-6 פעוטות או על ידי שוכר יש להגיש לוועדה המקומית בקשה רשמית לשימוש חורג, וזו תחזיר תשובה תוך 45 יום.

ראו גם
 חובת דיווח על עבירה בקטין או בחסר ישע
 מסגרות חינוכיות לגיל הרך בישראל
 מעון יום

קישורים חיצוניים




הערות שוליים
קטגוריה:רווחת הילד
קטגוריה:חינוך לגיל הרך